У літаратурным клубе “Шчырасць” пры публічнай бібліятэцы №22, што на вуліцы Яна Чачота, было асабліва шматлюдна. Жыхары Маскоўскага раёна сталіцы, а таксама моладзь – курсанты БНТУ ваенна-тэхнічнай кафедры, навучэнцы і выкладчыкі чыгуначнага каледжу і сярэдняй школы №25 прыйшлі на свята паэзіі “Збіраю я Радзіму па радках”, у межах якога адбылася прэзентацыя кнігі паэзіі вядомага рускага пісьменніка, аднаго з самых значных сучасных паэтаў, члена Саюза пісьменнікаў Беларусі і Саюза расійскіх пісьменнікаў, лаўрэата прэстыжных літаратурных прэмій Юрыя Фатнева “Сівыя нябёсы”.